CELEX: 32016R0235
Language: et
Date: 2016-02-18 00:00:00
Title: Komisjoni määrus (EL) 2016/235, 18. veebruar 2016, millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) II lisa

19.2.2016   
            
            
               ET
            
            
               Euroopa Liidu Teataja
            
            
               L 44/7
            
         KOMISJONI MÄÄRUS (EL) 2016/235,
   18. veebruar 2016,
   millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) II lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. jaanuari 2008. aasta määrust (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta, (1) eriti selle artiklit 26,
   ning arvestades järgmist:
   
               (1)
            
            
               määruse (EÜ) nr 110/2008 II lisas on sätestatud, et 32. kategooriasse „Liköör” kuuluvaid piiritusjooke saadakse põllumajandusliku päritoluga etüülalkoholi või selle destillaadi või ühe või mitme piiritusjoogi või sama liiki piiritusjookide segu maitsestamisel, mida magustatakse ja millele lisatakse põllumajandussaadusi või toiduaineid, näiteks rõõska koort, piima või teisi piimasaadusi, puuvilju või marju, või naturaalset või aromatiseeritud veini. Vaatamata sellele ei näe mainitud kategooria piiritusjooke iseloomustavad peamised organoleptilised omadused ette nii maitsestamist kui ka põllumajandussaaduste või toiduainete lisamist. Kahest nimetatud meetodist ühe kasutamine on piisav, et saada toodet, mis vastab tarbijate üldistele eeldustele likööri kohta. Seepärast tuleks 32. kategooria „Liköör” alusel lubada turustada piiritusjooke, mis on saadud kas põllumajandusliku päritoluga etüülalkoholi või selle destillaadi või ühe või mitme piiritusjoogi või sama liiki piiritusjookide segu maitsestamisel või sellele põllumajandussaaduste või toiduainete lisamisel.
            
         
               (2)
            
            
               Seega tuleks määruse (EÜ) nr 110/2008 II lisa vastavalt muuta.
            
         
               (3)
            
            
               Käesolevas määruses ette nähtud meetmed on kooskõlas piiritusjoogituru komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 110/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 39, 13.2.2008, lk 16.
   
      LISA
      Määruse (EÜ) nr 110/2008 II lisa 32. kategooria punkti a alapunkt ii asendatakse järgmisega:
      
         
                     „ii)
                  
                  
                     mis on saadud põllumajandusliku päritoluga etüülalkoholist või selle destillaadist või ühe või mitme piiritusjoogi või sama liiki piiritusjookide segust, mida magustatakse ja millele lisatakse üks või mitu lõhna- ja maitseainet, põllumajandussaadust või toiduainet.”